jkorsvik/nowiki_second_scrape_merged huggingface dataset:
Nordre Sande Idrettslag

Nordre Sande Idrettslag (stiftet 6. april 1931) er et idrettslag fra Sande i Vestfold. Klubben er aktiv innen bandy, fotball,  skisport, og masse trim og allidrettsaktiviter for barn, ungdom og voksne.  . Nordre Sandes damelag i bandy var i en årrekke et av Norges fremste og ble norgesmester i 2008, 2009, 2012, 2013 og 2014. (De tre sistnevnte i samarbeid med Drammen Bandy). På grunn av spillermangel trakk klubben trakk laget fra serien før sesongen 2015/16. 
Nordre Sande Idrettslag har sitt idrettsanlegg samlokalisert i Klevjerhagen i Sande. 
På grunn av sin geografiske nærhet til Drammen er Nordre Sande IL medlem av både Buskerud bandy- og fotballkrets, selv om klubbens nedslagsområde ligger i Vestfold. 


== Eksterne lenker ==
Offisielt nettsted
Bystaten Texcoco

Bystaten Texcoco, eller Tetzcuco, var en bystat, eller altepetl, ved den vestlige bredden av Texcocosjøen i Mexicodalen. Den ble grunnlagt på 1100-tallet, sannsynligvis av chichimekere. Bystaten ble styrt av en hersker, kalt tlatoani, eller stortaler. Den mest kjente av disse er Nezahualcoyotl, som regjerte på 1400-tallet. Bystaten Texcoco var med i Den aztekiske trippelalliansen, sammen med Tenochtitlán og Tlacopan. Bystatens område tilhører i dag Texcoco kommune og andre mindre kommuner.


== Se også ==
Liste over tlatoanier
Chichimekere

Chichimekere er et samlebegrep for halvnomadiske nahuafolk som holdt til nord i dagens Mexico og sørvest i dagens USA. I virkeligheten dreier det seg om mange forskjellige folkegrupper med ulik kultur og ulike språk. De ytte stor motstand da spanjolene forsøkte å ta kontroll over Ny-Spania på 1500- og 1600-tallet.
Per O. Noss

Per Olav Bang Noss (født 12. august 1980) er en norsk sanger/artist og låtskriver. Han er oppvokst på Ål i Hallingdal.
Han begynte sin sangkarriere i en alder av 12 år, da han deltok i konkurransen Under 17 med den egenskrevne låten «Under samme himmel». Han fortsatte i det lokale ungdomskoret Synzygus og gjenopptok låtskrivingen i militæret. Han flyttet til Oslo i 2003 og fikk snart jobber innen TV og teater.
I 2004 var han å se som soldat og nisse i Nationaltheatrets Reisen til Julestjernen, samtidig som han utdannet seg innen sang og teater. Året etter var han å se i Richard den andre på Det Norske Teateret, før han gikk i studio og spilte inn sin første singel i Sven Garås' DJD Studio. «Englestøv» var en remake av Folk og Røveres låt med samme tittel, og ble spilt på om lag 70 norske radiostasjoner, blant annet Kanal 24.
Han ble etter hvert sanger i teatergruppen Akerselva kultur- og teaterlag, og her begynte han å synge folketoner, noe som gjorde at han ble interessert i å synge mer på sin egen hallingdialekt. Tilbake i studio eksperimenterte han videre med å blande dialekt og popmusikk. Resultatet kalte han «hallingpop», og slik ble han å regne som en pionèr. 
Albumet Hallingdølens kniv ble utgitt av Etnisk musikklubb i 2010, og anmelderne hadde svært delte meninger om denne nye sjangeren. Albumets første singel heter «Kjeringi», og er skrevet som en hyllest til Ingrid Heiberg Ottesen. Både denne og albumets andre singel «Te fjells» ble fremført på God morgen Norge på TV 2.
Musikkvideoen til albumets tredje singel «Din Tanke» kom ut sent samme år og er med sine vakre naturbilder fra artistens hjemsted blitt en suksess på NRK1 sitt musikkvideoprogram Norsk på Norsk Jukeboks. Selve låten er skrevet av Arne Moslåtten. 
Artisten har en lang rekke konsertopptredener bak seg. Blant annet har han varmet opp for Kari Bremnes på Iungsdalshyttas første Leikskei i Skarvheimen, et høyfjellsarrangement i Ål som siden har begynt å utvikle seg til en festival, og han fikk være med å åpne det nye Thon Hotell Bjørneparken i Flå. 
Julen-2009 mottok Per O. Noss Forumprisen i Hallingdal. Han hadde også sin fartstid som korist og andrevokalist i forestillingen Sangen om flammen. 
Påsken 2014 ble den nye låten «Ein stad» lansert til radio og via den offisielle hjemmesiden. 12. juni 2015 slapp han singelen «Engel» og 14. august 2015 kom albumet Redningsmann utgitt på plateselskapet Grammofon som inneholder 12 låter, inkludert «Engel», «Fri» og «Fredlaus».


== Diskografi ==
Redningsmann (album, Grammofon 2015)
«Engel» (digital singel, Grammofon 2015)
«Ein Stad» (låt, radiopromo, 2014)
Hallingdølens kniv (album, Etnisk Musikklubb 2010)
«Din tanke» (digital singel, Etnisk Musikklubb 2010)
«Te fjells» (digital singel, Etnisk Musikklubb 2010)
«Kjeringi» (digital singel, Etnisk Musikklubb 2009)


== Musikkvideo ==
Engel (2015, regi: Gunnar Knutsen/Tumblewine Films)
Din Tanke (2010, regi: Gunnar Knutsen/Tumblewine Films)


== Eksterne lenker ==
Offisielt nettsted 
YouTube side
Twitter
Facebook artistside
Norsk på Norsk Jukeboks
My Thuy

My Thuy er en by Le Thuy, i provinsen Quang Binh på Bac Trung Bo i Vietnam. Befolkningen anslås (2005) til 5011.


== Referanser ==
Gustav Cassel

Carl Gustav Cassel (født 20. oktober 1866, død 14. januar 1945) var en svensk økonom. Joseph Schumpeter har uttalt at han var «den mest imnflydelsesrike lederen innen vårt yrke på 1920-tallet».
Gustav Cassel var far til sønnene Arne Cassel og Leif Cassel samt døtrene Inga (gift med Bengt Åkerblom) og Margit, gift Wohlin (riksdagsledamot).


== Referanser ==
Dronning Tamara

Dronning Tamara er et skuespill av Knut Hamsun skrevet i tre akter og utgitt i 1903.


== Personerne ==
Tamara, Dronning av Georgien
Prins Giorgi, hendes Mand
Giorgi og Rusdan, deres Børn
Prioren
Abbeden
Fatimat
Khanen av Tovin
Zaidata
Juanata
Sofiat
Mecedu
Prins Giorgis Adjutant
To Tatarofficerer
To grusiske Fanger
En Hetman(Dronningens Officerer og Soldater, tovinske Officerer og Soldater, Munker, Skrivere, Musikanter, Danserinder, Piker, Tjenere)


== Eksterne lenker ==
Dronning Tamara i klosterruinene på Tautra
Jan Olsson (fotballspiller født 1944)

Jan Olsson (født 18. mars 1944 i Kungshamn) er en tidligere svensk fotballspiller.
Jan Olsson startet sin spillerkarriere i svenske GAIS før han ble profesjonell i VfB Stuttgart i 1969. I 1971 kom han tilbake til GAIS. Han fikk Guldbollen i 1970
Han var kjent for å være  tøff i markeringene. Han huskes muligens best for sin innsats i VM i fotball 1970 mot Italia og angriperen Luigi Riva. 
Olsson fikk tilsammen 22 landskamper kamper for Sveriges herrelandslag i fotball.


== Referanser ==


== Eksterne lenker ==
(en) Jan Olsson – Transfermarkt 
(en) Jan Olsson – Transfermarkt (manager) 
(en) Jan Olsson – national-football-teams.com 
(en) Jan Olsson – FootballDatabase.eu 
(de) Jan Olsson – fussballdaten.de 
(en) Jan Olsson – EU-Football.info 
(en) Jan Olsson – FBref 
Profil på weltfussball.de
Aftonbladet om Guldbollen 1970
Björn Nordqvist

Björn Nordqvist (født 6. oktober 1942 i Hallsberg) er en tidligere svensk fotballspiller. 
Nordqvist var kaptein på Sveriges herrelandslag i fotball på 1960- og 1970-tallet og spilte i 3 VM-sluttspill: 1970, 1974 og 1978. Han spilte tilsammen 115 landskamper og hadde en stund den svenske rekorden. Han er senere passert av Thomas Ravelli og Roland Nilsson på statistikken.
Han ble seriemester (Allsvenskan) med IFK Norrköping såvel som nederlandsk serie- og cupmester med PSV Eindhoven. Han fikk Guldbollen i 1968.
Nordqvist spilte også ishockey og bandy på A-lagsnivå. 


== Referanser ==


== Eksterne lenker ==
(de) Björn Nordqvist – Munzinger Sportsarchiv 
(en) Björn Nordqvist – FIFA 
(en) Björn Nordqvist – Transfermarkt 
(en) Björn Nordqvist – national-football-teams.com 
(en) Björn Nordqvist – FootballDatabase.eu 
(en) Björn Nordqvist – FBref 
NASL Statistikk
Aftonbladet om Guldbollen 1968
21 at 33

21 at 33 er det 14. studioalbumet av britiske sangeren Elton John, utgitt i 1980. Den ble innspilt i Nice i Frankrike i august 1979.
Tittelen kommer fra det faktum at dette var Elton Johns 21. album totalt i en alder av 33 år. Tellingen omfatter alle studioalbum, tre samlealbum, to konsertalbum, så vel som soundtracket Friends og EP-en The Thom Bell Sessions.


== Sporliste ==
«Chasing the Crown» – 5:31
«Little Jeannie» – 5:09
«Sartorial Eloquance» – 4:44
«Two Rooms at the End of the World» – 5:39
«White Lady White Powder» – 4:31
«Dear God» – 3:44
«Never Gonna Fall in Love Again» – 4:07
«Take Me Back» – 3:51
«Give Me the Love» – 5:22


== Musikere ==
Elton John – vokal, piano
Nigel Olsson – trommer
Alvin Taylor – trommer
Reggie McBride – bassgitar
Richie Zito – gitar
Steve Lukather – gitar
James Newton Howard – keyboards
David Paich – orgel
Clive Franks – perkusjon


== Eksterne lenker ==
21 at 33 på Allmusic
Line Halsnes

Line Halsnes (født 11. juli 1981) er en norsk illustratør, forfatter og formidler med en spesiell interesse for anatomi og militære kjøretøy. Hun er utdannet illustratør ved Norwich School of Art and Design og lærer i Medier og kommunikasjon ved OsloMet.


== Bakgrunn og arbeid ==
Hun jobber freelance for ulike forlag og magasiner og har blant annet illustrert bøkene Nærkamp av Axel Hellstenius, Båten mellom stjernene av Gaute Heivoll, Sangbok av Gudny Ingebjørg Hagen og Kaos og koteletter på dressurskolen av Jon Ewo. Selv har hun skrevet og illustrert bøkene Stakkars lille hjerte (2012),  Godtegrisen (2016) og Skogens konge - alt du trenger å vite om elgen (2020). De to siste bøkene turnerer hun med i Den kulturelle skolesekken. 


== Bibliografi ==


=== Eget forfatterskap ===
Hvordan temme elg?, Cappelen Damm, 2020
Godtegrisen, Cappelen Damm, 2016
Stakkars lille hjerte, Cappelen Damm, 2012. Oversatt til dansk i 2013


=== Illustrerte bøker ===
Hva er det?, Aschehoug Undervisning, 2020
Slik virker mobilen, Aschehoug Undervisning, 2020
Ut i rommet, Samlaget, 2019
Fiskelykke, Samlaget, 2018
100-lappen, Samlaget, 2018
Lenny og Leo 1, Ena, 2017
Sangbok, Cappelen Damm, 2017
Inni mamma, Figenschou Forlag, 2016
På sporet, Gyldendal, 2016
Nærkamp, (grafisk roman) Cappelen Damm, 2015
Unified Revolution, New Fundamental Physics, EGH Publishing, 2014
Historien om 17. mai, Omnipax, 2014
Brudd- og skadebehandling, Universistesforlaget, 2014
Olava og bestefar, Samlaget, 2013
Trøstehunden, IKO-forlaget, 2012
Har du sett katten vår, Omnipax, 2012
Blücher synker, Cappelen Damm, 2011
Båten mellom stjernene, Cappelen Damm 2010
Jenta med den magiske kulen, Samlaget, 2008


== Eksterne lenker ==
Offisielt nettsted
Intervju 2011
Barndommens nattbord: Intervju med Line Halsnes
Presentasjon av Line Halsnes i Forfatterkatalogen på Forfattersentrums nettsider
Octavius av Storbritannia

Octavius av Storbritannia (født 23. februar 1779, død 3. mai 1783) var et medlem av den britiske kongefamilien, trettende barn og åttende sønn av kong Georg III av Storbritannia.


== Liv ==
Prins Octavius ble født den 23. februar 1779 på Buckingham Palace i Westminster i London, England. Hans far var Georg III, hans mor Charlotte av Mecklenburg-Strelitz. Hans navn kommer av latin, octavus, den åttende, noe som viste til at han var den åttende sønn av sine foreldre. 
Octavius ble døpt den 23. mars 1779, på St James's Palace, av Frederick Cornwallis, erkebiskopen av Canterbury. Hans faddere var hertugen av Braunschweig-Wolfenbüttel (jarlen av Hertford, Lord Chamberlain var stedfortreder), hertugen av Mecklenburg (jarlen av Ashburnham var stedfortreder) og hertuginnen av Sachsen-Weimar-Eisenach (grevinnen av Egremont var stedfortreder). Octavius hadde et vinnende vesen, han hadde lange gylne lokker og lyseblå øyne. Han stod nært sin søster Sophia, som kalte Octavius «hennes sønn». Sammen med sine søsken Elizabeth og Edward reiste de til Eastborne ved Sussexkysten sommeren 1780. Da han var nitten måneder gammel, ble Octavius storebror til Alfred. Alfred døde da Octavius var tre år gammel, og Octavius ble atter en gang minstemann i søskenflokken. 
Seks måneder senere ble prins Octavius plutselig syk og døde den 3. mai 1783, på Kew Palace i London, fire år gammel. Hans død kom uventet på familien, og til forskjell fra broren Alfred hadde ikke Octavius noen sykdomstegn før to dager før han døde. Dødsfallet gjorde faren sorgtung. Kort tid etterpå sa kong Georg, «det vil ikke være noen himmel for meg dersom Octavius ikke er der». Dagen etter sønnens død gikk kongen gjennom et rom der Thomas Gainsborough holdt på å fullføre et maleri. Kongen sa han måtte avslutte arbeidet, men når han fant ut at det var et portrett av Octavius, kunne han fortsette. Da dette maleriet ble vist fram en uke seinere, ble Octavius sine søstre så berørt av sorg at de alle brast sammen i gråt.


== Stamtavle ==


== Referanser ==
Per Erik Veng

Per Erik Veng (født 10. oktober 1952) er en dansk musiker og orkesterleder. Veng har i mange år arbeidet for Danmarks Radio og ledet Radiosymfoniorkesteret inntil han ble avskjediget i 2007. Veng ledet utvalget som utarbeidet Danmarks kulturkanon for kunstmusikk.


== Referanser ==


== Eksterne lenker ==
(en) Per Erik Veng på MusicBrainz 
Per Erik Veng på LinkedIn 
Om Per Erik Veng, fra Berlingske Tidende
Anne Linnet

Anne Linnet (født 30. juli 1953) er en dansk komponist og sanger. Hun har gjennom mange år etablert seg som en av Danmarks  ledende pop- og visesangere. 
I 1970-årene var hun medlem av den kvinnepolitiske musikkgruppen Shit & Chanel. I 1980-årene spilte hun inn en plate hvor hun hadde satt melodier til Tove Ditlevsens dikt, Barndommens gade.
I 1988 ga hun ut Jeg er jo lige her. Åpningsnummeret «Tusind stykker» ble en stor hit. Björn Afzelius spilte inn en svensk versjon, «Tusen bitar».
I 1996 skrev hun kammeroperaen Thorvaldsen. Linnet har også utgitt bøker og holdt utstillinger med egne malerier. 
«Smuk og dejlig» skrevet av Linnet og fremført av Shit & Chanel og Go' sønda' morn' er tatt opp i Danmarks kulturkanon.


== Utvalgt diskografi ==


== Referanser ==


== Eksterne lenker ==
(en) Anne Linnet – kategori av bilder, video eller lyd på Commons 
(en) Anne Linnet på Internet Movie Database 
(sv) Anne Linnet i Svensk Filmdatabas 
(da) Anne Linnet på Filmdatabasen 
(da) Anne Linnet på danskefilm.dk 
(da) Anne Linnet på danskfilmogtv.dk 
(da) Anne Linnet på Scope 
(en) Anne Linnet på AllMovie 
(en) Anne Linnet på Apple Music 
(en) Anne Linnet på Discogs 
(en) Anne Linnet på MusicBrainz 
(en) Anne Linnet på Spotify 
(en) Anne Linnet på Songkick 
(en) Anne Linnet på Genius — sangtekster 
(en) Anne Linnet på AllMusic 
(da) Anne Linnet på Facebook
Shit & Chanel

Shit & Chanel var et dansk band (1974–1979), som besto av Anne Linnet, Astrid Elbæk, Lis Sørensen, Lone Poulsen og Ulla Tvede Eriksen.
Etter en rettssak anlagt av firmaet Chanel skiftet bandet navn til Shit & Chalou  i 1981.
«Smuk og dejlig» skrevet av Linnet og fremført av Shit & Chanel er tatt opp i Danmarks kulturkanon.


== Diskografi ==
Shit & Chanel (1976)
Chanel no. 5 (1977)
Tak for sidst (1978)
Dagen har så mange farver (1979)


== Referanser ==


== Eksterne lenker ==
(en) Shit & Chanel på Discogs 
(en) Shit & Chanel på MusicBrainz
Dyre Trolle

Dyre Trolle (født 27. februar 1914 i København, død 20. oktober 2002) var en dansk lege. Han var ferdig utdannet lege i 1939, ble godkjent spesialist i gynekologi i 1950 og obstetrikk i 1952. 
Trolle ble ansatt som førsteamanuensis ved Københavns Universitet i 1956 og ble professor i februar 1962. 
Trolle var den første som observerte at graviditet hvor fosteret har Downs syndrom fremviser lave verdier av hormonet østriol.


== Referanser ==
Jørgen I. Jensen

Jørgen I. Jensen (født 31. juli 1944) er en dansk teolog og forfatter. 
Jensen er utdannet cand.theol. og var tilkyttet Københavns Universitet fra 1972. Han var der lektor ved Institut for Kirkehistorie.
Han har skrevet bøker om Carl Nielsens og Per Nørgårds musikk og dessuten bøkene Sjælens musik (1979), Den fjerne kirke. Mellem kultur og Religiøsitet (1995), og Jeg-automaten – Teologisk kritik af et menneskebillede (2005), Det tredje øjeblik (2008), Europasonate: Teologiske spor i den klassiske musik (2009).
Jensen var medlem av kanonutvalget for musikk som utarbeidet Danmarks kulturkanon i 2006.


== Bibliografi ==
Europasonate (2009)
Det tredje øjeblik (2008)
Jeg-automaten. Teologisk kritik af et menneskebillede (2006)


== Referanser ==


== Eksterne lenker ==
Om Jørgen I. Jensen, fra Forlaget Vandkunsten (dansk)
Seier’n er vår (sang)

«Seier’n er vår» er en sang som gjerne blir sunget av norske sportstilhengere når deres utøvere har gjort det godt. Sangen var opprinnelig i bruk etter frigjøringen i 1945.Melodien er hentet fra et cakewalk-parti i stykket Way down South skrevet for piano av den britiske komponisten W.H. Myddleton (1873–1950) i 1897.


== Referanser ==


== Eksterne lenker ==
Lydopptak (arrangement for banjo og piano) av melodien («Seier'n er vår»-delen kommer ved 1.00)
Noter fra IMSLP.
Rovdata

Rovdata ble etablert 1. oktober 2010 og er en selvstendig enhet i Norsk institutt for naturforskning (NINA) og holder til i Trondheim. De leverer overvåkingsdata og bestandstall for gaupe, jerv, bjørn, ulv og kongeørn i Norge til forvaltning, media og publikum.
Rovdata er etablert for å styrke arbeidet med å registrere og overvåke de fire store rovdyrene, samt kongeørn i Norge. Rovdata har ansvaret for formidling, drift og utvikling av Nasjonalt overvåkingsprogram for rovvilt.
Rovdata koordinerer overvåkingen av gaupe, jerv, bjørn, ulv og kongeørn på landsbasis og sørger for en nasjonal og enhetlig bearbeiding, sammenstilling, rapportering og formidling av dataene. Enheten arbeider blant annet også med å videreutvikle og sikre best mulig metoder i overvåkingen, og med å samordne metodene med de øvrige landene i Fennoskandia, som består av Norge, Sverige, Finland, Kolahalvøya og Karelen i Russland.
Rovdata har, i samarbeid med Artsdatabanken i Norge og Naturvårdsverket i Sverige, etablert en publikumsløsning for innmelding av observasjoner av de store rovdyrene på nett (Skandobs).


== Eksterne lenker ==
Rovdata sine hjemmesider
Norsk institutt for naturforsking sine hjemmesider
Skandobs sine hjemmesider
Gerard Jones

Gerard Jones (født 10. juli 1957) er en amerikansk forfatter. 
Han har siden midten av 1980-tallet skrevet en rekke tegneserier og bøker. Jones fikk sitt gjennombrudd som tegneserieforfatter med den satiriske eventyrserien The Trouble With Girls som han skrev sammen med Will Jacobs. Under psevdonymet Sidney Mellon utgav han i 1989 parodiserien Thunderskull (tegnet av Chuck Austen) Sammen med tegneren Mike Parobeck har han laget serien El Diablo (1989–1990) og en miniserie om superhelten Elongated Man (1991–92). Sammen med Mark Badger har han laget seriene The Score (1990), Martian Manhunter: American Secrets og Batman-seriene Run, Ridler, Run (1992) og Jazz (1995) samt webserien Carabella On the Run. Fra 1989 til 1992 skrev han The Shadow Strikes, om den gamle pulphelten (hovedsakelig tegnet av Eduardo Barreto og Rod Whigham). Han har også skrevet for en rekke superheltserier som Green Lantern, Guy Gardner Justice League, Wonder Man, Hulk 2099, Prime, Ultraforce og Freex.  
Jones har også skrevet flere bøker om populærkultur, Han skrevet to bøker om amerikansk fjernsynshistorie: The Beaver Papers: The Story of the Lost Season (med Will Jacobs, 1984) og Honey I'm Home: Sitcoms selling the American Dream (1985). Han har også skrevet de tegneseriehistoriske verkene The Comic Book Heroes: The First History of American Comic Books – From the Silver Age to the Present (med Jacobs, 1985), og Men of Tomorrow: Geeks, Gangsters and the Birth of the Comic Book. Hans bok Killing Monsters: Why Children Need Fantasy, Superheroes and Make-Believe Violence (2003) fins også oversatt til norsk under tittelen Drep monstrene (2004).


== Referanser ==


== Eksterne lenker ==
(en) Gerard Jones på Internet Movie Database
Liu Ailing

Liu Ailing (Forenklet kinesisk: 刘爱玲; tradisjonell kinesisk: 劉愛玲, pinyin Liú Àilíng) følger kinesisk navnerekkefølge. Etternavnet hennes er Liu.
Liu Ailing  født 2. mai 1967) er en kinesisk tidligere fotballspiller.
Liu ble født i Baotou i Indre Mongolia. Hun skal ha startet å spille for moro skyld før hun ble oppdaget av kvinnefotballtrenere i relativ ung alder.< Lius første internasjonale turnering for Kina godkjent av FIFA var VM i Kina i 1991. I turneringen ble hun firemålsscorer med to mål mot Norge og to mot New Zealand. Selv om Kina var klar gruppevinner, scoret de ikke flere mål, da de ble slått ut mot Sverige i kvartfinalen.
Liu spilte også i VM i Sverige i 1995, der hun scoret utlikningsmålet i åpningskampen mot USA. Det var hennes eneste mål i turneringen, men hun var delaktig i at Kina kom til semifinalen. Også i OL i Atlanta hadde hun bare ett mål, for øvrig i en utklassing av Danmark, da Kina tok OL-sølv. Liu spilte alle kampene.
Liu var også med i VM i 1999, der hun var enda mer markant på godt og vondt. Liu scoret mot Sverige i gruppekampen, og også i semifinalen mot Norge, da hun scoret to mål i Kinas utklassing av nordmennene. I finalen bommet imidlertid Liu på sitt straffespark i straffesparkkonkurransen som eneste spiller, og dermed tapte Kina mot USA.
Liu Ailing var med i OL i Sydney i 2000, men verken hun eller Kina gjorde noe inntrykk i turneringen, og kom ikke videre fra gruppespillet. Etter OL spilte Liu for Philadelphia Charge i WUSA. Liu ble nummer fire på målscorerlisten med 10 mål. Året etter gikk noe dårligere, og Liu trakk seg etter 2001-sesongen.


== Referanser ==


== Eksterne lenker ==
(en) Liu Ailing – Olympedia 
(en) Liu Ailing – Sports-Reference (OL-resultater – arkivert) 
(en) Liu Ailing – databaseOlympics.com (arkivert) 
(en) Liu Ailing – FIFA 
(de) Liu Ailing – Soccerdonna 
(en) Liu Ailing – FBref
Eóganacht Chaisil

Eóganacht Chaisil var en gren av Eóganachta, dynastiet som styrte Munster fra 400-tallet til 900-tallet. Navnet kommer fra Cashel i Tipperary som var senter for kongedømmet Munster i tidlig kristen tid. Eóganacht Chaisil mente å nedstamme fra Óengus mac Nad Froích (død 489), den første kristne kongen av Munster, gjennom hans sønn Feidlimid mac Óengusa.
På 600-tallet ble de delt i to hovedklaner. Cenél Fíngin nedstammet fra Fíngen mac Áedo Duib (d. 618). En av etterkommerne til Fíngen var Feidlimid mac Cremthanin (d. 847). Clann Faílbe nedstammet fra Faílbe Flann mac Áedo Duib (d. 639). Fra dem nedstammer MacCarthy dynastiet, som hersket over kongedømmet Desmond etter Normannernes invasjon.
Eóganacht Chaisil ble regnet som del av den indre sirkel av Eoganachta-dynastier som inkluderte Eóganacht Glendamnach og Eóganacht Áine. Kongeverdigheten i Munster roterte mellom disse tre greinene på 600 of 700-tallet, mens de fleste av Munsters konger på 800 og 900-tallet kom fra Eóganacht Chaisil. Kjente konger fra Eóganacht Chaisil er:

Fíngen mac Áedo Duib, d. 618
Faílbe Flann mac Áedo Duib, d. 639
Máenach mac Fíngin, d. 661
Colgú mac Faílbe Flaind, d. 678
Cormac mac Ailello, d. 712
Tnúthgal mac Donngaile, d. 820
Feidlimid mac Cremthanin, d. 847
Áilgenán mac Donngaile, d. 853
Máel Gualae, d. 859
Cormac mac Cuilennáin, d. 908
Cellachán Caisil, d. 954
Donnchad mac Cellacháin, d. 963


== Litteratur ==
Byrne, Francis John (2001), Irish Kings and High-Kings, Dublin: Four Courts Press, ISBN 978-1-85182-196-9
Charles-Edwards, T. M. (2000), Early Christian Ireland, Cambridge: Cambridge University Press, ISBN 0-521-36395-0
Six Strings and the Truth

Six Strings and the Truth er et musikkalbum med Lars Håvard Haugen. Albumet ble utgitt 31. januar 2011. Dette er hans debutalbum.


== Sporliste ==
Alle låter er skrevet av Lars Håvard Haugen.

«A Walk In the Park»
«How Low Can You Go?»
«Urban Twang (Slight Return)»
«Six Strings and the Truth»
«The Drone»
«All Alone»
«Landscapes»
«Pick It Up!»
«Closing Time»


== Medvirkende ==


=== Musikere ===
Lars Håvard Haugen - gitarer, produsent
Kyrre Sætran - bass
Trond Augland - trommer


=== Øvrige medvirkende ===
Lars Voldsdal - tekniker, miksing
Eddy Schreyer - mastering


== Eksterne lenker ==
Six Strings and the Truth
Sportsklubben Falk

Sportsklubben Falk (stiftet 23. september 1917) er et idrettslag fra Horten, som driver med fotball og håndball. Fotballagets A-lag holder til i 5. divisjon, mens håndballagets A-lag rykket opp fra 1. divisjon til eliteserien i 2013 og rykket ned igjen i 2014 og opp igjen i 2016 og ned i 2019.
SK Falk er en sammenslutning av Idrettsforeningen Falk og Horten Sportsklubb.


== Referanser ==


== Litteraturliste ==
Brustad, Arne, red. (1952). Aktive fotballspillere. B. 1. Oslo: Idrettsforlaget. s. 752 sider. 


== Eksterne lenker ==
Offisielt nettsted
Falk Fotball
Falk Håndball